
În anul 2023 au fost acordate 3.361.000 de concedii medicale. Numărul lor este în scădere 
față de anul precedent iar specificul lor arată că populaţia României este într-adevăr 
bolnavă, a declarat luni șefa Casei Naţionale de Asigurări de Sănătate (CNAS), Valeria 
Herdia. 


Ea a infirmat, astfel, teza autorităților care au considerat că trebuie impozitate suplimentar 
concediile medicale cu încă 10% din cauza creșterii alarmante a numărului de concedii 
medicale. 


Cele mai multe concedii au fost acordate pentru boli oncologice, gravide cu probleme de 
sarcină, probleme care ţin de sănătatea mamei și copilului și afecțiuni osteoarticulare 
degenerative, spune șefa CNAS. 


„Avem 3.361.000 de concedii pentru anul 2023. Cele mai importante, să zicem, primele 
concedii care s-au luat au fost pentru bolile oncologice”, a declarat Valeria Herdea. 


„Nu în ultimul rând pentru partea de afecțiuni legate de sarcină sau pentru concediile 
prenotale. 


Înseamnă acolo 126 de zile pentru mamă, respectiv pentru gravidă și pentru lăuză. Apoi, 
probleme legate de sănătatea mamei și copilului, așa cum s-a prevăzut și în strategia 
națională de sănătate. 


Nu în ultimul rând avem afecțiuni ostoarticulare degenerative, bolile cronice netransmisibile 


și apoi afecțiunile intercurente”, a mai spus Herdea. 


În aceste condiţii, nu se poate vorbi neapărat despre un număr foarte mare de concedii 
medicale, a spus Herdea, ci „despre faptul că există o stare de îmbolnăvire, de morbiditate, 


așa cum îi spunem noi”. 


